NET meer as 'n week gelede het Enock MpianzI in die bus geklim saam met sy nuwe gr. 8-skoolmaats by Parktown Boys High in Johannesburg. Sy familie vertel hy was so opgewonde oor die skoolkamp hy kon nie slaap nie.
Hy was 'n belowende 13-jarige van 'n vlugteling-familie uit die Demokratiese Republiek van die Kongo. 'n Wêreld vol geleenthede het voor hom oopgelê.
Maar later dieselfde dag, omtrent so 15:00, het Enock onder die water verdwyn tydens 'n georganiseerde aktiwiteit. Dit blyk dat niemand dit agtergekom het nie. ..